Rikunarita-ORG/Wikinium huggingface dataset:
# Melbourne

Panorama grada
Melbourne
**Melbourne** je glavni grad australijske savezne države Victorije i drugi najveći grad u državi. Godine 2007. imao je 3,8 miliona stanovnika). Bio je glavni grad Australije od 1901. do 1927. Nastao je 1835. zbog nedostatka prostora na Tasmaniji.

Melbourne je veliki industrijski i trgovački centar. Mnoge australijske i multinacionalne kompanije posluju tamo - trećina najvećih kompanije u Australiji smještena je u ovom gradu. Najveći aerodrom Australije nalazi se u Melbourneu. U gradu postoji sedam univerziteta. Veći dio automobilske industrije ima proizvodne pogone u Melbourneu, uključujući Holden, Ford i Toyotu.

Grad su 1834. osnovali John Batman i John Pascoe Faulkner. U toku zlatne groznice grad dobija veliki broj stanovnika. Bio je glavni grad cijele države u narednim godinama.

Godine 1956. u njemu su održane Olimpijske igre.

## Također pogledajte

* Eltham North (Victoria)

## Reference

## Vanjski linkovi

* About Melbourne sa sajta Viktorijanske vlade
* About Melbourne sa lokacije lokalne samouprave grada
* Melbourne *Encyclopædia Britannica*
* Geografski podaci koji se odnose na Melbourne sa OpenStreetMap

* Zvanični sajt
# Ekspresionizam

"Babelsberg Einsteinturm" (astrofizička opservatorija koju je sagradio Einstein u Potsdamu, primjer je ekspresionizma u arhitekturi. Projektant: Erich Mendelsohn; puštena u rad 1924.
**Ekspresionizam** (*lat*. expressio - izraz) je termin koji je koristila grupa njemačkih umjetnika 20. vijeka kako bi opisala svoja estetska načela u umjetnosti. Njegova tipična osobina je da se svako umjetničko djelo može koristiti za predstavljanje svijeta isključivo iz umjetnikove perspektive, radikalno je iskrivljavajući radi emocionalnog efekta kako bi se izazvala raspoloženja ili ideje. Ekspresionistički umjetnici nastojali su izraziti značenje emocionalnog iskustva, a ne fizičke stvarnosti.

Kao poseban umjetnički pokret, njemačko ekspresionističko slikarstvo ranih 1900-ih razvija reakciju na inertne akademske standarde 19. vijeka. Odbija slikoviti naturalizam da bi pokazalo izravnost emocionalnog izraza prepoznatljivog po debelim iskrivljenim formama i napadnim bojama. Prvi ekspresionistički slikari jesu grupa nazvana *Die Brücke* ("Most"), koja je osnovana u Dresdenu 1905. Njihov manifest ističe važnost emocionalnog doživljaja kao testa moralnih i umjetničkih vrijednosti. *Die Brücke* crpi poticaj od savremenih francuskih pokreta poznatih kao fovizam i ranijih umjetnika (Gauguina, Van Gogha, Toulouse-Lautreca i Muncha). Ekspresionizam u slikarstvu obilježili su umjetnici Vincent van Gogh, Edvard Munch i James Ensor, a pokazali su se posebno utjecajnim za ekspresioniste, podstičući iskrivljavanje forme i korištenje jakih boja kako bi prenijeli razne tjeskobe i čežnje.

Druga ekspresionistička grupa, *Plavi jahač*, osnovana je u Münchenu 1911. Ime su dobili po jednoj slici Vasilija Kandinskog, koji s Franzom Marcom formulira nove estetske vrijednosti grupe.

Ekspresionizam je imao važan utjecaj na umjetnost 20. vijeka i umjetnike u New Yorku 1940-ih i 1950-ih.
Godine 1933. nacisti su proglasili ekspresionizam "izopačenom umjetnošću".

## Reference